### Resumé

I forbindelse med realiseringen af Lokalplan nr. 1342, Boligområde ved [adresse] 74, Vejle, er det nødvendigt at udarbejde et tillæg til [adresse], der udlægger lokalplanområdet til delvis spildevandskloakeret.

### Sagsfremstilling

Området er omfattet af lokalplan 1342, der er vedtaget af [adresse] d. 06. november 2024. Lokalplanen giver mulighed for opførsel af etageboliger. Lokalplanområdet dækker ca. 1,95 ha og er i kommuneplanen udlagt til boligområde.

Området er delvis regnvandskloakeret, og områdets nuværende anvendelse er parkeringsplads og boldbane. Området vil med tillægget blive delvis spildevandskloakeret, dvs. at spildevand håndteres af [adresse], mens tag- og overfladevand håndteres lokalt. [adresse] bekoster at føre stikledning til spildevand frem til hver enkelt grund. Grundet faldforholdene i lokalplanområdet, er det nødvendigt at [adresse] etablerer en pumpestation til spildevand. Bygherre bekoster at etablere de nødvendige ledninger på hver enkelt grund, samt ledninger og anlæg til håndtering af tag- og overfladevand.

Området omfattet af spildevandsplantillægget ses herunder.

![illustration af områdeafgrænsning](data:image/jpeg;base64...)

Efter politisk behandling i Byrådet fremlægges tillægget i 8 ugers offentlig høring fra uge 40 til uge 48, 2025.

Efter endt høringsperiode vil spildevandsplantillægget og eventuelle høringssvar blive forelagt til endelig politisk vedtagelse.

### Økonomi

[adresse] etablerer de nødvendige spildevandsledninger frem til grundgrænsen. Der opkræves tilslutningsbidrag vedrørende spildevand i henhold til [adresse] gældende betalingsvedtægt.

### Klima og resiliensvurdering

I forbindelse med spildevandskloakeringen vil det være nødvendigt at etablere nye ledninger. Der forventes en meget begrænset CO2-udledning som følge af produktionen af materialer og anlægsarbejde.

Tag- og overfladevand håndteres lokalt ved nedsivning og bidrager derfor ikke til overløb i forsyningens system.

### Sagens videre forløb

Sagen skal behandles af Økonomiudvalget og Byrådet

### Historik

#### Teknik- og Miljødirektøren indstiller, den 12. august 2025, punkt 128:

**at** spildevandsplantillæg 11 godkendes og sendes i offentlig høring i otte uger fra uge 40 2025.

#### Beslutning fra Teknisk Udvalg, den 12. august 2025, punkt 128:

Anbefalet.

#### Beslutning fra Økonomiudvalget, den 18. august 2025, punkt 194:

Anbefales.

### Beslutning

Godkendt.

Fraværende: Otto Andresen, i stedet mødte Erling Nissen.

Fraværende: Asta Ravn.